การควบคุมภายใน

รายงานของคณะกรรมการบริษัทฯ เกี่ยวกับการควบคุมภายใน

คณะกรรมการบริษัทฯ ได้สรุปความเห็นในส่วนที่เกี่ยวกับความเพียงพอ
และความเหมาะสมของระบบการควบคุมภายในของบริษัทฯ ประจำปี 2543 ได้ดังนี้

-   องค์กรและสภาพแวดล้อม ซึ่งเป็นรากฐานที่สำคัญของระบบการควบคุมภายในที่มีประสิทธิผล
    คณะกรรมการได้ดูแลให้มีการกำหนดเป้าหมายการดำเนินธุรกิจและแผนการลงทุนที่ชัดเจนและวัดผลได้
    เพื่อเป็นแนวทางในการปฏิบัติงานของพนักงาน
    ส่วนเป้าหมายการปฏิบัติงานได้ประเมินจากสถานการณ์จริงและการคาดการณ์ที่เห็นว่าเป็นไปได้
    มีการพิจารณาอย่างรอบคอบ คือ ผ่านการพิจารณาจากคณะกรรมการก่อนการกำหนดเป้าหมาย
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานแล้วว่าเป็นไปอย่างสมเหตุสมผล
    โดยไม่สูงหรือต่ำเกินไป
    มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
    โดยมีการจัดพิมพ์คู่มือผู้บริหารและโครงสร้างองค์กร
    ซึ่งผ่านการพิจารณาจากคณะกรรมการบริษัทฯ คณะกรรมการบริษัทฯ
    ได้มีการกำหนดเป้าหมายการดำเนินธุรกิจ
    โดยกำหนดเป้าหมายการขายทั้งในประเทศและต่างประเทศ
    โดยแยกอย่างชัดเจนตามประเภทสายธุรกิจ ตามภูมิศาสตร์
    มีการกำหนดเป้าหมายแต่ละปีล่วงหน้า รวมถึงทำการวัดผลทุกเดือน
    ตลอดจนมีการทบทวนแผนงานอย่างน้อยปีละ 1 ครั้ง ในส่วนการทำงานของพนักงาน
    นอกจากการวัดผลตามแผนแล้ว ยังมีการกำหนดระยะเวลาของงานที่ต้องแล้วเสร็จ
    นอกจากนี้บริษัทมีข้อกำหนดเกี่ยวกับจริยธรรม
    และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
    รวมทั้งบทลงโทษหากมีการฝ่าฝืน ซึ่งเป็นข้อกำหนดในคู่มือ ฝ่ายบริหารข้อ 22 และ 23 หน้า
    55 และระเบียบพนักงานในหมวด 6 วินัยและการลงโทษทางวินัย ข้อ ค
    ระเบียบเกี่ยวกับการรักษาความลับ (3) หน้า 16 และมีคติพจน์ภายใต้หลักคุณธรรม คุณภาพ
    คุณประโยชน์ ในเรื่องธุรกรรมทางการเงิน การจัดซื้อ และการบริหารทั่วไป บริษัทฯ
    มีการจัดทำนโยบายและระเบียบวิธีปฏิบัติงานเป็นลายลักษณ์อักษรที่รัดกุม
    และสามารถป้องกันการทุจริตได้ ภายใต้การกำหนดนโยบายและเผยการปฏิบัติงาน บริษัทฯ
    ได้คำนึงถึงความเป็นธรรมต่อคู่ค้า เพื่อประโยชน์ของบริษัทฯ ในระยะยางเช่นกัน

-   การบริหารความเสี่ยง

  บริษัทฯ
  มีการประเมินอย่างสม่ำเสมอถึงปัจจัยความเสี่ยงทั้งภายนอกและภายในที่อาจมีผลกระทบอย่างมีนัยสำคัญต่อการดำเนินธุรกิจของบริษัทฯ
  โดยบริษัทได้มีการวิเคราะห์ ถึงประเภทเหตุการณ์ที่จะทำให้เกิดความเสี่ยง คือ
  มีการประเมินสภาวะการตลาด เศรษฐกิจ และอัตราแลกเปลี่ยนอย่างสม่ำเสมอ
  ตลอดจนติดตามเหตุการณ์ที่เป็นสาเหตุของปัจจัยความเสี่ยงและหามาตรการในการลดความเสี่ยง
  มีการแจ้งให้พนักงานที่เกี่ยวข้องรับทราบและปฏิบัติตามาตรการบริหารความเสี่ยงที่กำหนดไว้
  และติดตามการปฏิบัติที่กล่าวข้างต้นจากหน่วยงานที่เกี่ยวข้องต่าง ๆ

-   การควบคุมการปฏิบัติงานของฝ่ายบริหาร

  บริษัทฯ มีการกำหนดขอบเขตอำนาจหน้าที่
  และอำนาจอนุมัติวงเงินของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
  ในการแบ่งแยกหน้าที่ความรับผิดชอบ มีการแยกงานสามด้านต่อไปนี้ออกจากกันโดยเด็ดขาด
  เพื่อเป็นการตรวจสอบซึ่งกันและกันได้ คือ หน้าที่ในการอนุมัติ
  หน้าที่ของการบันทึกรายการบัญชีและข้อมูลสารสนเทศ และหน้าที่ในการดูแลจัดเก็บทรัพย์สิน
  ส่วนในกรณีที่บริษัทมีการทำนุรุกรุยกับผู้ถือหุ้นรายใหญ่ กรรมการ ผู้บริหาร หรือ
  ผู้ที่เกี่ยวข้องกับบุคคลดังกล่าวนั้น บริษัทฯ
  มีมาตรการและนโยบายให้การทำรายการเป็นไปตามสภาพการณ์ปกติ
  และถือปฏิบัติเช่นเดียวกับบุคคลภายนอกอื่น ๆ โดยได้คำนึงถึงประโยชน์สูงสุดของบริษัทฯ
  เป็นสำคัญ
  และการพิจารณาอนุมัติการทำธุรกรรมได้กระทำโดยผู้ที่ไม่มีส่วนได้ส่วนเสียในธุรกรรมนั้น
  ทั้งนี้ได้ครอบคลุมถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทฯ
  ไปใช้เพื่อประโยชน์ส่วนตัวด้วย
  ในกรณีที่บริษัทมีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทฯ ในระยะยาวไปแล้ว
  เช่น การซื้อขายสินค้า การค้ำประกัน
  บริษัทฯมีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันกับบริษัทฯ
  ในกรณีที่บริษัทฯมีเงินลงทุนในบริษัทย่อยหรือบริษัทฯร่วม บริษัทฯ
  มีการติดตามดูแลการดำเนินงานของบริษัทฯ ย่อยหรือบริษัทฯ ร่วมอย่างสม่ำเสมอ
  รวมทั้งมีการกำหนดทิศทางให้บุคคลที่บริษัทฯ แต่งตั้งให้เป็นกรรมการหรือผู้บริหาร ในบริษัทฯ
  ดังกล่าวถือปฏิบัติด้วย นอกจากนี้ บริษัทฯ
  มีมาตรการและนโยบายที่จะติดตามให้การดำเนินงานของบริษัทฯ
  เป็นไปตามกฎหมายที่เกี่ยวข้องทุกประการ
  ทั้งนี้เพื่อลดความเสี่ยงในการประกอบธุรกิจและรักษาชื่อเสียงของบริษัทฯ

-   ระบบสารสนเทศและการสื่อสารข้อมูล

  บริษัทฯ ให้ความสำคัญกับระบบสารสนเทศและการสื่อสารข้อมูลเป็นอย่างมาก
  เนื่องจากการตัดสินใจในเรื่องต่าง ๆ อยู่บนพื้นฐานของข้อมูลที่เพียงพอและถูกต้อง
  ดังนั้นการเสนอเรื่องให้คณะกรรมการพิจารณา
  จึงมีการจัดข้อมูลที่สำคัญอย่างเพียงพอเพื่อประกอบการตัดสินใจ
  โดยกรรมการบริษัทจะได้รับหนังสือนัดประชุม
  หรือเอกสารประกอบการประชุมที่จำเป็นและเพียงพอ โดยเฉลี่ย 5 วัน ก่อนการประชุม
  ในรายงานการประชุมกรรมการ มีการบันทึกรายละเอียดตามควร เช่น เรื่องที่เสนอ
  ข้อซักถามความเห็นหรือข้อสังเกตของกรรมการ ทั้งที่เห็นด้วยและไม่เห็นด้วย พร้อมเหตุผล
  (ถ้ามี) ในเรื่องของการจัดเก็บเอกสารประกอบการบันทึกบัญชี บริษัทฯ ได้จัดเก็บครบถ้วน
  โดยแยกเป็นหมวดหมู่ และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
  ส่วนในเรื่องของนโยบายบัญชี คณะกรรมการได้พิจารณาแล้วว่า
  ฝ่ายบริหารได้ใช้นโยบายการบัญชีตามหลักการบัญชีที่รับรองทั่วไป
  และเหมาะสมกับลักษณะธุรกิจของบริษัทเพื่อสะท้อนให้แสดงผลประกอบการที่เป็นไปตามความเป็นจริง

-   ระบบการติดตาม

  เพื่อให้การดำเนินงานมีประสิทธิภาพและประสิทธิผล บริษัทฯ
  มีการกำหนดเป้าหมายการดำเนินธุรกิจ
  คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายที่กำหนดไว้หรือไม่
  ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้ บริษัทฯ
  ได้ดำเนินการแก้ไขภายในระยะเวลาที่เหมาะสมโดยการแก้ไขจะพิจารณาเป็นแต่ละกรณี
  ในเรื่องใดที่ไม่สามารถแก้ไขได้ อันเนื่องมาจากสิ่งแวดล้อมหรือข้อจำกัดที่ทำให้แก้ไขไม่ได้
  คณะกรรมการก็จะรับทราบถึงการดำเนินการที่จะต้องปรับเปลี่ยน นอกจากนี้ บริษัทฯ
  จัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
  โดยการรายงานผลการตรวจสอบให้รายงานตรงต่อคณะกรรมการหรือคณะกรรมการตรวจสอบ
  ทั้งนี้เพื่อให้ผู้ตรวจสอบภายในปฏิบัติงานได้อย่างอิสระ และเสนอรายงานได้อย่างตรงไปตรงมา
  บริษัทฯ ยังไม่เคยตรวจพบข้อบกพร่องที่เป็นสาระสำคัญ แต่ถ้าหากมี
  กำหนดให้รายงานต่อคณะกรรมการบริษัทฯ หรือคณะตรวจสอบโดยพลัน
  เพื่อจะได้พิจารณาสั่งการแก้ไขภายในระยะเวลาอันสมควร ทั้งนี้ถ้ามีการเกิดเหตุการณ์ทุจริต
  หรือสงสัยว่ามีเหตุการณ์ทุจริต หรือมีการปฏิบัติที่ฝ่าฝืนกฎหมาย
  หรือมีการกระทำที่ผิดปกติอื่นซึ่งอาจจะมีผลกระทบต่อชื่อเสียง และฐานะการเงินของบริษัทฯ
  อย่างมีนัยสำคัญ
  ฝ่ายจัดการต้องรายงานความคืบหน้าในการปรับปรุงข้อบกพร่องหรือเหตุการณ์ดังกล่าว
  ต่อคณะกรรมการบริษัทฯ หรือคณะกรรมการตรวจสอบ

รายงานของคณะกรรมการตรวจสอบภายใน เกี่ยวกับความเห็นการควบคุมภายในบริษัทฯ ดังนี้ ตามที่คณะกรรมการบริษัท ยูเนี่ยนพลาสติก จำกัด (มหาชน) ได้มีมติแต่งตั้งคณะกรรมการตรวจสอบของบริษัทฯ เมื่อวันที่ 26 พฤศจิกายน 2542 ซึ่งประกอบด้วย กรรมการบริษัทฯ จำนวน 3 ท่าน ได้แก่ นางอารยา อรุณานนท์ชัย เป็นประธานกรรมการตรวจสอบ นายโอภาส เสรีนิยม และนายสมภพ อมาตกุล เป็นกรรมการตรวจสอบ เพื่อทำหน้าที่แบ่งภาระของคณะกรรมการบริษัทฯ โดยมีเป้าหมายเพื่อให้กิจการมีระบบการกำกับดูแลกิจการที่ดีนั้น ในปี 2543 ถือเป็นปีแรกในการทำงานของคณะกรรมการตรวจสอบ โดยคณะกรรมการตรวจสอบ ได้จัดให้มีการประชุม และกิจกรรมอื่นๆ ซึ่งเป็นไปตามขอบเขต หน้าที่ และความรับผิดชอบ ตามที่ระบุไว้ในข้อบังคับของคณะกรรมการตรวจสอบ บริษัท ยูเนี่ยนพลาสติก จำกัด(มหาชน) และสอดคล้องกับแนวทางปฎิบัติที่ดีสำหรับคณะกรรมการตรวจสอบที่กำหนดโดยตลาดหลักทรัพย์แห่งประเทศไทย ทั้งนี้ สรุปผลการดำเนินงานในรอบปีที่ผ่านมาได้ดังนี้ 

- จัดประชุมคณะกรรมการตรวจสอบ รวม 7 ครั้ง

  - พิจารณาแผนการตรวจสอบประปี 2543 ของสำนักตรวจสอบภายใน

  - พิจารณากฎบัตรของสำนักตรวจสอบภายใน

  - ส่งเสริมให้บริษัทมีวิธีการตรวจสอบตนเอง
  โดยการนำแบบประเมินผลตนเองเพื่อการควบคุมมาใช้ในบริษัท

  - พิจารณาทบทวนผลการตรวจสอบการควบคุมภายในของบริษัทฯ
  และให้มีการติดตามผลการตรวจสอบดังกล่าว

  - พิจารณา คัดเลือกและเสนอแต่งตั้ง นางยงอยู่ กระแสสินธุวานนท์ หรือนายพรชัย
  กิตติปัญญางามแห่ง บริษัท บัญชีกิจ จำกัด เป็นผู้สอบบัญชีประจำปี 2543

  - สอบทานรายงานของผู้สอบบัญชี และงบการเงินรายไตรมาส

ทั้งนี้ คณะกรรมการตรวจสอบ
ได้รายงานผลการดำเนินงานของคณะกรรมการตรวจสอบรวมทั้งแสดงความเห็น
ต่อระบบการควบคุมภายในของบริษัท เพื่อให้คณะกรรมการบริษัททราบ
หรือพิจารณาเป็นระยะๆทุกไตรมาส

+-----------------------------------+-----------------------------------+
|                                   | ..............................    |
|                                   | ................................. |
|                                   |                                   |
|                                   | ( นางอารยา อรุณานนท์ชัย)             |
|                                   |                                   |
|                                   | ประธานคณะกรรมการตรวจสอบ           |
|                                   |                                   |
|                                   | บริษัท ยูเนี่ยนพลาสติก จำกัด (มหาชน)     |
+-----------------------------------+-----------------------------------+

รายงานของผู้สอบบัญชีเกี่ยวกับการควบคุมภายใน 

สำนักงานฯ ได้ตรวจสอบงบการเงินของบริษัท ยูเนี่ยนพลาสติก จำกัด (มหาชน) สำหรับปีสิ้นสุดวันที่
31 ธันวาคม 2543 ตามมาตรฐานการสอบบัญชีที่รับรองทั่วไป
ซึ่งรวมทั้งการทดสอบรายการบัญชีและวิธีการตรวจสอบอื่นที่เห็นว่าจำเป็นแล้ว
และได้เสนอรายงานการสอบบัญชีลงวันที่ 30 มกราคม 2544
ในการปฏิบัติงานตรวจสอบบัญชีสำนักงานฯ
ได้ศึกษาและประเมินประสิทธิภาพการควบคุมภายในด้านบัญชีของบริษัทฯ เพื่อกำหนดชนิด เวลา และ
ขอบเขตการตรวจสอบเพื่อแสดงความเห็นต่องบการเงินของบริษัทฯ

สำนักงานฯ ขอเรียนว่า การตรวจสอบบัญชีมิได้ตรวจสอบรายการบัญชีทั้งหมด
หากแต่ใช้วิธีการทดสอบเท่านั้น
นอกจากนี้การศึกษาและประเมินประสิทธิภาพการควบคุมภายในด้านบัญชี
มีวัตถุประสงค์โดยเฉพาะดังกล่าวในตอนต้นจึงไม่อาจพบจุดอ่อนที่มีสาระสำคัญทั้งหมดที่อาจมีอยู่ในระบบการควบคุมภายในด้านบัญชีได้
อย่างไรก็ดีสำนักงานฯ ขอสรุปสาระสำคัญเกี่ยวกับระบบการควบคุมภายในและระบบบัญชีของบริษัทฯ
ดังนี้คือ

1.  บริษัทฯ มีการจัดองค์กรและส่วนงานต่าง ๆ โดยกำหนดความรับผิดชอบของงานด้านต่าง ๆ
    ไว้อย่างชัดแจ้ง
    และมีบุคลากรตั้งแต่ผู้บริหารจนถึงพนักงานปฎิบัติงานที่มีพื้นฐานการศึกษาเหมาะสมกับตำแหน่งหน้าที่ที่ได้รับมอบหมาย

2.  ฝ่ายบริหารได้กำหนดขั้นตอนการปฏิบัติงานและอนุมัติรายการบัญชี
    โดยแบ่งระดับของผู้ได้รับมอบอำนาจอย่างชัดเจน เพื่อให้พนักงานปฏิบัติตาม

3.  บริษัทฯ ได้มีการจัดทำเอกสารประกอบการลงบัญชีอย่างสมบูรณ์
    และมีการจัดเก็บข้อมูลตลอดจนการจัดทำงบการเงินและรายงานต่างๆ เพื่อผู้บริหาร

4.  การบันทึกบัญชีและการจัดทำงบการเงินเป็นไปตามหลักการบัญชีทางรับรองทั่วไป
    และได้ปฏิบัติตามกฎหมายภาษีอากรที่เกี่ยวข้อง

5.  บริษัทฯ ได้กำหนดระเบียบและวิธีการควบคุมดูแลรักษาทรัพย์สินโดยชัดเจน

จากระบบการควบคุมภายในและระบบบัญชีที่ได้กล่าวถึงข้างต้น สำนักงานฯ เชื่อว่า บริษัทฯ
มีระบบการควบคุมภายในที่เพียงพอสำหรับการดำเนินงานในปัจจุบัน สำนักงานฯ
ขอขอบคุณฝ่ายบริหารที่ได้ให้เกียรติสำนักงานฯ ในการให้บริการแก่บริษัทฯ ในครั้งนี้ และ
ขอขอบคุณฝ่ายจัดการและเจ้าหน้าที่ของบริษัทฯ
ที่ได้ให้ความร่วมมือและสนับสนุนการปฎิบัติงานของเจ้าหน้าที่ของสำนักงานฯ
มาด้วยดีโดยตลอดจนการตรวจสอบแล้วเสร็จ

  ขอแสดงความนับถือ

  (นางยงอยู่ กระแสสินธุวานนท์)

ผู้สอบบัญชีรับอนุญาต เลขทะเบียน 2517